Държавен вестник, бр. 59, 2013 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  59
МИНИСТЕРСТВА 
И ДРУГИ ВЕДОМСТВА
ДЪРЖАВНА КОМИСИЯ 
ПО СИГУРНОСТТА 
НА ИНФОРМАЦИЯТА
СПОРАЗУМЕНИЕ 
между правителството на Република Бъл­
гария и правителството на Черна гора за 
взаимна защита и обмен на класифицирана 
информация
(Утвърдено с Решение № 131 от 8 март 2011 г. на 
Министерския съвет. В сила от 12 юни 2013 г.)
Правителството на Република България 
и правителството на Черна гора (наричани 
по-нататък „Страните“),
Като се споразумяха за провеждане на раз­
говори по въпроси, свързани с политиката и 
сигурността, и за разширяване и активизиране 
на политическото, военното и икономическото 
сътрудничество между тях,
Водени от убеждението за промените в 
политическата ситуация в света и отчитайки 
важната роля на сътрудничеството между двете 
страни за стабилизирането на мира, между­
народната сигурност и взаимното доверие,
Разбирайки, че при ползотворното сътруд­
ничество е възможно да се наложи обмен на 
класифицирана информация между Страните,
Желаейки да създадат правила, регули­
ращи взаимната защита на класифицирана 
информация, приложими спрямо бъдещи 
споразумения за сътрудничество, и класи­
фицирани договори, които ще се изпълняват 
между Страните, съдържащи или включващи 
класифицирана информация,
се договориха за следното:
Член 1 
Определения
За целите на това Споразумение:
(1) „Класифицирана информация“ означава 
информация, независимо от нейната форма, 
същност или начин на пренасяне, създадена 
или в процес на създаване, на която е опре­
делено ниво на класификация за сигурност и 
която в интерес на националната сигурност и 
в съответствие с националното законодател­
ство изисква защита срещу нерегламентиран 
достъп или унищожаване.
(2) „Нерегламентиран достъп до класифи­
цирана информация“ означава всяка форма 
на разкриване на класифицирана информа­
ция, включително злоупотреба, увреждане, 
предоставяне и неправилно класифициране, 
както и всякакви други действия, водещи до 
нарушаване защитата є или до загубване на 
такава информация, както и всяко действие 
или бездействие, довело до узнаване на ин­
формацията от неоторизирано лице.
(3) „Класифициран документ“ означава 
всяка форма на записана класифицирана 
информация, независимо от нейните характе­
ристики или вида на записващото устройство.
(4) „Класифициран материал“ означава 
всеки класифициран документ или всякакъв 
друг предмет от техническо естество, съоръже­
ние, оборудване, устройство или въоръжение, 
произведени или в процес на производство, 
както и съставни части от тях, използвани за 
производството им, съдържащ класифицирана 
информация.
(5) „Ниво на класификация за сигурност“ 
означава категория, която според национално­
то законодателство характеризира значимостта 
на класифицираната информация, нивото на 
ограничаване на достъпа до нея и нивото на 
защитата є от Страните, а също така категория, 
въз основа на която се маркира съответната 
информация.
(6) „Гриф за сигурност“ означава марки­
ровка върху каквато и да е класифицирана 
информация, която показва нивото на кла­
сификация за сигурност.
(7) „Разрешение за достъп“/„Удостоверение 
за сигурност“ означава положително решение, 
произтичащо от процедура по проучване, 
което установява лоялността и надеждността 
на физическо или юридическо лице, както и 
други аспекти на сигурността в съответствие с 
националното законодателство. Това решение 
дава право на достъп на физическото или 
юридическото лице и му дава възможност 
да борави с класифицирана информация на 
определено ниво без риск за сигурността.
(8) „Страна източник“ означава страната, 
от която произхожда класифицирана инфор­
мация.
(9) „Страна получател“ означава страна­
та, на която е предоставена класифицирана 
информация.
(10) „Ползвател“ означава юридическо 
или физическо лице, което взема участие 
в съответни дейности по сътрудничеството 
или в изпълнение на класифицирани догово­
ри, по отношение на които се прилага това 
Споразумение.
(11) „Компетентен орган“ означава орга­
нът, който в съответствие с националното 
законодателство на съответната Страна про­
вежда националната политика за защита на 
класифицираната информация, упражнява общ 
контрол в тази сфера, както и ръководи изпъл­
нението на това Споразумение. Тези органи 
са посочени в член 5 на това Споразумение.
(12) „Контрагент“ означава физическо 
или юридическо лице, което има правоспо­
собност да сключва договори, и/или страна 
по класифицирани договори, попадащи под 
разпоредбите на това Споразумение.